Σύμφωνα με τις εκτιμήσεις της ΕΛ.ΑΣ., στις 12.000 ευρώ ανέρχεται το κόστος του εξοπλισμού των αστυνομικών, που δέχτηκαν επιθέσεις κατά τη διάρκεια των επιχειρήσεων εκκένωσης καταλήψεων στις οδούς Ματρόζου και Παναιτωλίου στο Κουκάκι.

Όπως αναφέρει το ethnos.gr, επικαλούμενο πηγές από την ΕΛ.ΑΣ., 10 αστυνομικοί ήταν αυτοί που δέχτηκαν τις σφοδρότερες επιθέσεις, ο εξοπλισμός των οποίων είναι πια άχρηστος.

Συγκεκριμένα, καταστράφηκαν τα αλεξίσφαιρα (ένα αξιόπιστο κοστίζει 500-600 ευρώ), τα άρβυλα (κοστίζουν από 150-200 ευρώ), οι στολές (κοστίζουν 150 ευρώ), τα κράνη (250-300 ευρώ).

Συνολικά ο εξοπλισμός για κάθε έναν αστυνομικό κοστίζει 1.200 ευρώ, ενώ συνολικά για τους 10 κοστίζει 12.000 ευρώ.